NaiveNeuron/SloPal huggingface dataset:
Kolíková, Mária, poslankyňa NR SR (2023-05-03):
Vážený pán predsedajúci, vážený pán minister, pani poslankyne, páni poslanci, dovoľte, aby som vás informovala o prerokovaní uvedeného návrhu zákona vo výboroch. Národná rada pridelila návrh zákona na prerokovanie ústavnoprávnemu výboru a výboru pre hospodárske záležitosti. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor aj výbor pre hospodárske záležitosti návrh zákona prerokovali, odporúčali ho schváliť. Článok IV správy obsahuje 23 pozmeňujúcich návrhov. Gestorský výbor odporúča o nich hlasovať spoločne a schváliť ich. Gestorský výbor zároveň odporúča Národnej rade uvedený návrh zákona schváliť aj ako celok. Spoločná správa výborov o prerokovaní návrhu zákona bola schválená uznesením ústavnoprávneho výboru z 2. mája 2023. Týmto uznesením ma zároveň výbor ako spravodajkyňu poveril, aby som na schôdzi Národnej rady informovala o výsledku rokovania výboru a predkladala návrhy v zmysle príslušných ustanovení rokovacieho poriadku. Vážený pán predsedajúci, prosím, otvorte rozpravu.
Laššáková, Jana, podpredsedníčka NR SR (2012-10-18):
Pán poslanec Štefanec, nech sa páči.
Hlina, Alojz, poslanec NR SR (2014-11-09):
Ja sa starám, ja sa o vás starám, lebo ja sa o ženy starám. Rozumiete tomu? A to je presne váš svet, toto je to vaše hrdinstvo, hrdinstvo strany SMER: Prvé pošlú ženy, obetujú ženy, nechajú viesť schôdzu dve ženy. Kde máte toho generála? Veď tu mal byť. Ako je to možné, že tu nie je, veď on by mal byť ten prvý, ktorý tu určitý ten diskomfort nejako znesie na seba ako hrdina? Však dal to diskomfortne tak. Ale nebojte sa, on vám mohol povedať: „Choďte si ľahnúť, kolegyne, ja to ustojím, ja som si dal RedBull.“ Viete, to je to hnusné. Normálne ja sa vám čudujem. Ja keby som bol žena, tak ho prefliaskam, lebo toto je nenormálne. Ale vy aj ukazujete vlastne aj ľuďom navôkol, či tým ideme akceptovať vás, tento svet, tento grobiansky, hrubiansky, absurdný, hnusný, škaredý svet, ktorý sa prejavuje aj v takýchto drobnostiach, vážení, aj v takýchto veciach. A to je presne to, že celú noc vedú ženy schôdzu, tú schôdzu, ktorú on si zvolal na noc. On niekde chrápe vyvalený pupkom nahor a vás tu nechá viesť schôdzu. (Reakcia z pléna.)
Sopko, Miroslav, poslanec NR SR (2018-12-04):
Vážený pán predsedajúci, ctené dámy poslankyne, vážení páni poslanci, veľmi krátko dovoľte ešte aj mne vystúpiť v ústnej časti rozpravy s tým, že idem predniesť ešte jeden pozmeňujúci návrh, ktorý sa ale nepriamo, ale dotýka ďalšej podstatnej oblasti, na ktorú sa zabúda. Konkrétne tento môj pozmeňujúci návrh v podobnom znení som priniesol aj minulý rok a uchádzam sa o podporu aj tentokrát. Ide o to navýšiť mierne, ale navýšiť presunom financií podporu pre našich zahraničných Slovákov. Totižto vnímal som to v minulosti, dá sa povedať, tak z diaľky. Ale osobná skúsenosť je vždy najlepšia. A či už v komunikácii s našimi Slovákmi na Ukrajine, alebo napríklad v Srbsku som si uvedomil, hlboko sa pred nimi skláňam, ako si doteraz dokázali uchovať svoje národné povedomie napriek tým rokmi rôznych vírov a historických dejov, ktoré nimi prechádzali, sa stále hrdo hlásia k tomu, že sú Slováci. A myslím si a som o tom presvedčený, že máme voči nim morálny dlh, a zároveň by sme mali navyšovať túto podporu a malo by sa to odrážať aj v návrhu rozpočtu na každý rok, navyše ak máme tu ešte uznesenie vlády z roku 2008. Konkrétne ide o uznesenie vlády č. 625 zo 17. septembra 2008, ktorý konkrétne navyšoval dotačný systém pre Slovákov žijúcich v zahraničí, a môj návrh sa snaží dorovnať navrhovanú sumu, ktorá v súčasnosti je 1 019 916 eur, práve o 310 084 eur, aby sme sa dostali na tú úroveň, ktorá vtedy tam bola napísaná. Čierne na bielom. Som presvedčený o tom, že nestačí len vyhlásenia o tom, ako ich treba podporovať, nestačia vyhlásenia o dôležitosti budovania národného povedomia a patriotizmu, ale ak si naozaj ctíme a rešpektujeme článok ústavy 7a o podpore svojich krajanov v zahraničí, mali by sme tento záväzok naplniť aj s dôrazom na to, že keď sa pozrieme do susedných krajín, či je to Maďarsko alebo Poľsko, tí dávajú mnohonásobne na podporu svojich rodákov viac. A preto dovolím si teraz prečítať samotný návrh pozmeňujúci. Pozmeňujúci návrh poslanca Národnej rady Slovenskej republiky Miroslava Sopka k vládnemu návrhu zákona o štátnom rozpočte na rok 2019. Vládny návrh zákona o štátnom rozpočte na rok 2019 sa mení takto: 1. V prílohe č. 4 v kapitole č. 10 – Ministerstvo zahraničných vecí a európskych záležitostí Slovenskej republiky sa suma výdavkov v eurách na program 0D3 Štátna politika k Slovákom žijúcim v zahraničí zvyšuje o sumu 310 084 eur. 2. V prílohe č. 4 v kapitole č. 10 – Ministerstvo zahraničných vecí a európskych záležitostí Slovenskej republiky sa suma výdavkov v eurách na program 05T0A Rozvojová spolupráca Ministerstva zahraničných vecí a európskych záležitostí Slovenskej republiky znižuje o sumu 310 084 eur a o túto sumu sa znižuje aj suma výdavkov v eurách na podprogram 05T0A02 Rozvojová spolupráca Ministerstva zahraničných vecí a európskych záležitostí Slovenskej republiky. Ďakujem a dúfam v podporu tohto pozmeňujúceho návrhu.
Pellegrini, Peter, predseda NR SR (2024-02-13):
Prezentujme sa a hlasujme. (Hlasovanie.) Prítomných 130 poslancov, za 77, proti 51, nehlasovali 2. Tento návrh sme schválili.
Galbavý, Tomáš, poslanec NR SR (2010-11-30):
Ale nikdy človek sa nevyzná v pánovi poslancovi. (Smiech v sále.)
Pellegrini, Peter, predseda NR SR (2015-03-17):
S reakciou na vaše vystúpenie dvaja páni poslanci. Nech sa páči, pán poslanec Matovič.
Benčík, Ján, poslanec NR SR (2021-11-12):
... kto chválil totalitný a fašizoidný režim vojnovej Slovenskej republiky (zaznenie gongu) slovami: „Odkaz nášho jediného skutočného prezidenta Jozefa Tisa zostane naveky živý.“ (Prerušenie vystúpenia predsedajúcim.)
Borec, Tomáš, minister spravodlivosti SR (2014-11-25):
Ďakujem pekne za slovo, pán predsedajúci. Vážené pani poslankyne, poslanci, vláda Slovenskej republiky predkladá na rokovanie Národnej rady Slovenskej republiky návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Účelom vládneho návrhu zákona je znemožniť takzvaným schránkovým firmám uchádzať sa o získavanie zákaziek z verejných zdrojov ustanovením prísnejších podmienok účasti na verejnom obstarávaní. Verejných obstarávaní sa budú môcť zúčastňovať len spoločnosti so známou vlastníckou štruktúrou. Verejného obstarávania sa nebude môcť zúčastniť právnická osoba, ktorá má sídlo v štáte, ktorého právny poriadok neumožňuje preukázať, ktoré fyzické osoby v nej majú kvalifikovanú účasť a právnická osoba, v ktorej majú kvalifikovanú účasť fyzické osoby s bydliskom v štáte, ktorého právny poriadok neumožňuje preukázať takúto kvalifikovanú účasť. Verejného obstarávania sa taktiež nebudú môcť zúčastniť také právnické osoby, v ktorých majú kvalifikovanú účasť verejní funkcionári uvedení v ústavnom zákone č. 357/2004 Z. z. o ochrane verejného záujmu pri výkone funkcií verejných funkcionárov v znení zákona č. 545/2005 Z. z. a týmito opatreniami sa umožní účinnejšia kontrola a adresnosť finančných prostriedkov, ktoré štát prerozdeľuje príjemcom zákaziek z verejných zdrojov. Neprijatím uvedeného vládneho návrhu zákona v skrátenom konaní by hrozili štátu značné hospodárske škody. Preto vláda Slovenskej republiky navrhuje Národnej rade Slovenskej republiky, aby sa podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky uzniesla na skrátenom legislatívnom konaní o tomto návrhu zákona. Prosím o podporu predloženého návrhu. Ďakujem pekne. Skončil som, pán predsedajúci.
Kollár, Boris, poslanec NR SR (2017-12-12):
Ďakujem pekne za slovo. Chcel by som oznámiť všetkým členom výboru pre verejnú správu a regionálny rozvoj, presúvame zasadnutie z dnes 12.15 hod. na zajtra na 12.15 hod. v zasadačke výboru. Ďakujem za pozornosť a, pán podpredseda, vám takisto za možnosť to oznámiť. Ďakujem.
Richter, Ján, minister práce, sociálnych vecí a rodiny SR (2019-01-31):
Ďakujem pekne za slovo, pani podpredsedníčka. Pán poslanec, dovoľte, aby som vám sprostredkovane podal odpoveď na vašu otázku. Útvar hodnoty za peniaze vo svojom hodnotení potvrdzuje, že výstavba strediska technicko-hygienickej údržby v Nových Zámkoch je potrebná na zabezpečenie adekvátneho čistenia a ľahkej údržby moderných železničných vozidiel. Železničná spoločnosť Slovensko na celom západnom Slovensku aktuálne nedisponuje takýmito vhodne vybavenými strediskami a činnosť THÚ, technicko-hygienickej údržby, sa dnes vykonáva v provizórnych a obmedzených podmienkach a sú rozptýlené do viacerých pracovísk. V záveroch odporúčajú prehodnotiť rozsah, realizáciu projektu, napríklad znížením počtu alebo dĺžky koľají. Železničná spoločnosť a ministerstvo dopravy zastávajú názor, že rozsah projektu je opodstatnený a využitie navrhnutého počtu koľají a zariadení bude optimálne. Počíta sa totiž s presunom týchto činností z lokalít Leopoldov, Prievidza a sčasti Bratislava, čo sa týka regionálnej dopravy. Údržba vlakov z týchto lokalít sa pôvodne mala realizovať v plánovanom pracovisku THÚ Bratislava, avšak už teraz vieme, že k tejto výstavbe v najbližších rokoch nedôjde. Práve nákladovosť týchto úkonov bola započítaná aj v CBA analýze, čím výhodnosť výstavby v danom uzle samozrejme stúpne. Tento model nákladovosti bol špeciálne komunikovaný i s technickými expertami Európskej únie JASPERS, tí na spomínanom modeli alokovania údržbových činností do Nových Zámkov trvali a železničná spoločnosť ho samozrejme akceptovala a zapracovala. Štúdia realizovateľnosti na vybudovanie THÚ bola konzultovaná aj s Európskou komisiou. V oblastiach, kde to bude možné i technicky opodstatnené, však železničná spoločnosť a Ministerstvo dopravy Slovenskej republiky odporúčaniami ÚHP sa zaoberali a v nadväznosti na to bola predpokladaná hodnota zákazky znížená o jeden milión eur. Ďakujem, skončil som.
Galek, Karol, poslanec NR SR (2023-05-24):
Ďakujem, ospravedlňujem sa. (Povedané so smiechom.) V rozprave ďalej vystúpil pán poslanec Kuriak, ktorý podal jeden doplňujúci návrh. Podaný návrh však nespĺňa požiadavku potrebného počtu súhlasu poslancov s ním podľa rokovacieho poriadku, a preto nedám o ňom hlasovať. Ďalší v rozprave vystúpil pán poslanec Vetrák, ktorý podal dva pozmeňovacie a doplňujúce návrhy. Prvý návrh obsahuje štyri novelizačné body. Prosím, pán predsedajúci, dajte hlasovať o prvom návrhu, ktorý bol podaný pánom poslancom Vetrákom.
Laššáková, Jana, podpredsedníčka NR SR (2013-10-25):
Pani poslankyňa Tomanová, nech sa páči.
Kuffa, Štefan, poslanec NR SR (2013-06-27):
Ono je to asi s nami tak, asi keď nemáš svoje vnútro vysporiadané, tak ti vadí všetko. Áno, bude ti vadiť aj ten kvakot žiab tak, ako si to, pán kolega, spomínal, ale potom ti bude vadiť aj spev škovránka, slávika a drozda. Škovránok ten spieva cez deň, nepočul by som ešte, že by sa ktosi niekto nejak sťažoval na to, že spieva, a slávik je práve takým vtáčikom, nemáme tu kolegu Martina, ale on vie, že spieva celú noc. Celú noc. V záhradách tuná na dolniakoch celú noc slávik spieva. Komu to vadí? Á, Martin je hore, pardon. A rovnako aj drozd. Drozd dokáže takisto v nočných hodinách spievať, ale to je spev a to sú zvuky. A hluky a zvuky, to sú naozaj rozdielne dva pojmy. Myslím si, že tuná je to len v dôvodovej správe spomenuté. Tie zvony – neviem, prečo sa práve tejto témy tak chytáme, to je také naozaj veľmi zaujímavé, že nikdy som si to ani neuvedomil, že zvony niekomu môžu prekážať. Naozaj nikdy som si to nemyslel. Ja vám to garantujem, že dieťa malé, kojenec, ktorý leží v perinke uložený v kočiari, a zvony zvonia, sladko spí, ale my dospelí sme takí a to veľakrát aj súvisí s medziľudskými vzťahmi. Ak máme pocuchanú nervovú sústavu, no tak ti bude vadiť aj ten kvakot žiab, aj spev škovránka, slávika a rovnako aj zvony a to súvisí s medziľudskými vzťahmi a to súvisí aj práve s tou predošlou témou manželstva a rodiny. Nám už vadí hádam všetko. Kedysi človek bol úzko spätý s prírodou, a keď tie zvony začul, či bol v lese, či bol na poli, tak tie zvony boli istým signálom, či už na zastavenie, alebo sa čosi v obci deje. Keď v netradičnú hodinu zvonili, tak bolo to pre tých ľudí pozor, znamenie... (Prerušenie vystúpenia časomerom.)
Ľ. Mušková, poslankyňa: (2001-09-19):
I. Presperín, podpredseda NR SR: Ďakujem pekne. Ďalej v rozprave vystúpi pán poslanec Cuper. Pán poslanec Cuper nie je prítomný v rokovacej sále. Stráca poradie. Pán poslanec Krajči. Nie je v rokovacej sále, stráca poradie. Pani poslankyňa Sabolová, po nej pani poslankyňa Mušková. Nech sa páči, pani poslankyňa Sabolová, máte slovo.
T. Mikuš, poslanec: (2007-05-10):
Vážený pán predseda, dajte hlasovať o tomto návrhu.
D. Jarjabek, poslanec: (2009-10-28):
Skutočne som veľmi rád, že tu zazneli tieto slová. A budem veľmi rád, keď na to bude aj pani poslankyňa Rosová reagovať preto, lebo tieto slová často zaznievajú aj mimo tejto sály. Len novinári sa toho akosi nechytajú. A prečo asi, pani poslankyňa Rosová? To budete určite vedieť lepšie ako ja. Takže budem skutočne rád, keď na toto budete reagovať. Bolo to také konštatovanie, ktoré možno aj osvetľuje to, prečo ste práve v tomto parlamente. Ďakujem za pozornosť.
Danko, Andrej, predseda NR SR (2016-05-18):
Ďakujem. Pán poslanec Ján Senko.
Horváth, Zoltán, poslanec NR SR (2010-12-02):
Áno, ďakujem pekne. Ďalej budeme hlasovať o návrhoch pána poslanca Ondruša, a to len o bodoch 1, 4 a 5. O bodoch 1, 4 a 5 nebudeme hlasovať, nakoľko sa o nich už hlasovalo. Zostáva nám hlasovať o bodoch 2 a 3. Pán kolega Ondruš, súhlasíte s tým, že môžeme spolu o tých bodoch? Ďakujem. Prosím, dajte hlasovať o bodoch 2 a 3.
P. Paška, predseda NR SR: (2008-02-13):
(Hlasovanie.) 135 prítomných, 60 za, 67 proti, 7 sa zdržalo, 1 nehlasoval. Ani tento návrh sme neprijali. Ďalej pán spravodajca.
Číž, Miroslav, podpredseda NR SR (2015-11-11):
Ďakujem pekne, pán minister. Pán spravodajca, chcete zaujať stanovisko k rozprave? (Reakcia spravodajcu.) Nie. Ďakujem. Takže, kolegyne, kolegovia, prerušujem rokovanie o tomto bode programu. Pokračujeme teraz druhým čítaním o vládnom návrhu zákona o alternatívnom riešení spotrebiteľských sporov a o zmene a doplnení niektorých zákonov (tlač 1716.) Spoločná správa má tlač 1716a. Pán minister, opäť máte slovo. A tento vládny návrh zákona odôvodnite.
T. Cabaj, podpredseda NR SR: (2009-06-16):
Kolegyne, kolegovia, budeme pokračovať, a to nasleduje rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 607/2003 Z. z. o Štátnom fonde rozvoja bývanie v znení neskorších predpisov a zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Vládny návrh zákona máme pod tlačou 1130. Poprosím teraz podpredsedu vlády a ministra školstva pána Jána Mikolaja, aby v zastúpení ministra výstavby a regionálneho rozvoja návrh vlády odôvodnil.
Laurenčík, Milan, podpredseda NR SR (2021-02-24):
Nevrátim vám čas, lebo sa rozprávate tuto s navrhovateľom a so spravodajcom.
Marcinčin, Anton, poslanec NR SR (2011-05-19):
Súčasne odporúčam prideliť v druhom čítaní na prerokovanie tento návrh okrem výboru pre financie a rozpočet aj ústavnoprávnemu výboru, výboru pre hospodárstvo, výstavbu a dopravu a výboru pre verejnú správu a regionálny rozvoj. Za gestorský výbor navrhujem výbor pre financie a rozpočet. Zároveň odporúčam, aby uvedený návrh prerokovali výbory do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte o mojom návrhu, vážený pán predseda, hlasovať.
Šeliga, Juraj, podpredseda NR SR (2020-05-14):
Ďakujem. Pán poslanec Šutaj, nech sa páči.
Laššáková, Jana, podpredsedníčka NR SR (2014-04-02):
S reakciou pán poslanec Kadúc. Nech sa páči.
Mizík, Stanislav, poslanec NR SR (2021-11-04):
Ďakujem za slovo. Pán Šíbl, hovorili ste dlho, skoro ako Fidel Castro. No hovorili ste veľa, takže len k niektorým veciam. Povedali ste, prečo by sme mali dodávať drevo do Číny, byť dodávateľom do iných štátov. No ja vám niečo poviem. My vôbec nemusíme vyvážať drevo do cudziny. Prečo sa nespracúva u nás? No preto, lebo všetky vlády, všetky od roku 1989 spôsobili zničenie domácej výroby, domácej produkcie. Hovorím, všetky vlády, tak Mečiarove, Slotove, Ľuptákove, Dzurindove, Radičovej, Ficove vlády. Vaša vláda to dorazila, zabila posledný klinec do rakvy slovenskej výroby. V prvom rade, pán Šíbl, je potrebné podporiť aj dotačne každého jedného výrobcu, ktorý produkuje tovary zo slovenského striebra, to je drevo, a nielen dotovať týchto výrobcov, keď nejakí zvýšili. Ostali ešte, ale aktívne vytvárať nové kapacity na spracovanie tohto slovenského rodinného striebra – dreva. A čo sa týka tých mimovládok, ktoré ste spomínali, tak vám to poviem tvrdšie. Sú to pijavice prisaté na štátny cecok. Konkrétne aj tá vaša, ktorú ste zakladali. A čo sa týka lykožrúta, tak normálny rozum hovorí, každú kalamitu zlikvidovať okamžite, kým nenastane lykožrútova kalamita, a potom sa samonáletmi vytvorí aj prirodzený les, keď ho tak chcete. A na záver. Spomínali ste vo svojej rozprave dlhej Európsku úniu a Brusel, no a trošku som sa pousmial. Najvýstižnejšie slová ste nemohli povedať, že aj vtáky majú svoje smernice. No ja už len dodám, že EÚ má aj smernicu 29/58/ES o násadových vajciach. Ďakujem.
P. Paška, predseda NR SR: (2008-10-29):
(Trojminútová prestávka.) (Po prestávke.)
Bugár, Béla, podpredseda NR SR (2016-06-16):
Ďakujem pekne. Ďalšiu otázku položil znovu pán poslanec Beblavý tiež ministrovi školstva, vedy, výskumu a športu. Otázka znie: „Rodič sa pýta, prečo pri riaditeľovi školy má právo veta starosta, keď po odbornej stránke na to nie sú nekvalifikovaní a nemajú šancu posúdiť vhodnosť kandidáta na post riaditeľa, ktorý prešiel úspešne výberovým konaním v rade školy? Ako je možné, že názor laika je postavený nad názor školskej rady?“ Pán minister, nech sa páči, môžte odpovedať.
Marcinková, Vladimíra, poslankyňa NR SR (2022-02-02):
Ďakujem pekne, pán predsedajúci. Chcem pripomenúť členom výboru pre európske záležitosti, že sa stretneme o 12.00 hod. Ďakujem veľmi pekne.
P. Hrušovský, podpredseda NR SR: (2001-10-18):
M. Angelovičová, poslankyňa: Ďakujeme pekne za slovo. Vážený pán predsedajúci, vážený pán minister, vážené pani poslankyne, vážení páni poslanci, osobne som veľmi rada, že tento návrh zákona je predložený na rokovanie, z jednoduchého dôvodu. Veterinárna starostlivosť je v predstihu pred rastlinolekárskou starostlivosťou v Slovenskej republike, na čo sme upozorňovaní aj praxou. Mne osobne sa javí, že činnosť rastlinolekárskej starostlivosti je v mnohom nahrádzaná veterinárnou starostlivosťou, ktorá nemôže svojou odbornosťou pokryť predmetnú problematiku. Vychádzam aj zo správy o acquis communautaire, z návr-hu štruktúry ústredných orgánov návrhu zákona o potravinách a podob-ne. Aj v týchto návrhoch sa javí rastlinolekárska starostlivosť ako nedocenená. Chcem upozorniť na vážnosť rastlinolekárskej starost-livosti, na vymedzenie kompetencií, veterinárskej a rastlinolekárskej starostlivosti. V tomto smere je predložený návrh zákona o rastlinole-kárskej starostlivosti zásadným krokom k tomu. V nadväznosti na uvedené mám niekoľko otázok a pripomienok. V bode 14 § 4 ods. 4, ktorý obsahuje, citujem: „Ministerstvo ustanoví všeobecne záväzným právnym predpisom podrobnosti o dovo-ze, vývoze a prevoze rastlín, rastlinných produktov, ako aj predmetov, ktoré môžu byť nositeľmi škodlivých organizmov a podobne“. O aký druh ustanovenia pôjde? Bude to zákon alebo vyhláška? Toto ustanovenie súvisí s fytosanitárnou hraničnou kontrolou? Aký je postup ministerstva pri zriaďovaní hraničných veterinárnych a fytosanitárnych staníc? Pôjde o spoločnú stanicu pre veterinárnu a fytosanitárnu kontrolu alebo to bude stanica pre veterinárnu a stanica pre fytosanitárnu kontrolu? A zásadná otázka, vybavenie staníc personami – odborníkmi a s akým odborným profilom? Chcem len upozorniť vážené auditórium, že odborníkov pre rastlinolekársku starostlivosť pripravuje Slovenská poľnohospodárska univerzita. V bode 30 § 13 je veľmi významný z hľadiska ochrany aj životného prostredia a ochrany prírody, pretože obsahuje pravidlá nakladania s prípravkami po vyradení z registra. Zodpovednosť je tu rozhodujúca. Bolo veľmi prezieravé od predkladateľa, že túto zodpovednosť ustanovil do predloženého návrhu zákona o rastlinolekárskej starostlivosti. V bode 36 v § 20 pri orgánoch rastlinolekárskej starostlivosti pod písmenom c) mi chýba špecifikácia úseku rastlinolekárskej starostlivosti. Mám na mysli nadväznosť na problém, na ktorý som poukázala v úvode, keď už nie Štátna rastlinolekárska správa, tak zriadenie príslušného úseku alebo odboru alebo iného orgánu pri Ústrednom kontrolnom a skúšobnom ústave poľnohospodárskom. Vo svojom krátkom vystúpení som poukázala na problémy, ktoré absentujú pre dôsledné vykonávanie rastlinolekárskej starostlivosti. Na záver chcem ešte raz ako v úvodnom vystúpení vysoko vyzdvihnúť predloženie návrhu predloženého zákona, pretože svojou vecnou podstatou vo významnej miere prispeje ku kvalite nášho pôdohospo-dárstva na úseku rastlinnej výroby. Ja osobne budem hlasovať za tento predložený návrh na jeho schválenie. Ďakujem pekne za pozornosť. Skončila som.
Pleštinská, Zita, poslankyňa NR SR (2021-01-29):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Matovič, Igor, poslanec NR SR (2023-11-14):
Je zaujímavé, a teraz sa hovorí, je to taká ľudová múdrosť, že pozri, kto to hovorí. Povedal to, a toto aj svedčí o vás, čo vlastne ste, že ste organizovaný zločin, že toto povedal človek, ktorý je obvinený z korupcie. Obvinený z korupcie, ktorý čaká na svoj rozsudok za korupciu. Ten tu bude moralizovať. Tak Karel Kryl mal tú peknú báseň alebo pesničku, že vrah na rohu ulice o morálce káže. Teraz sme si ho práve vypočuli. Vyrokovali sme nízke ceny elektriny pre domácnosti až do roku 2027. Nemusíte robiť nič, jednoducho tie domácnosti až po ďalších voľbách tri mesiace sú v kľude z pohľadu cien elektriny. Ale my sme to vyrokovali, nie vy. Zastropovali sme tak ceny elektriny, že v Čechách vzrástla úč.. vzrástol účet domácnostiam o 136 % a slovenským domácnostiam o 0 %. Zaviedli sme rodičovský bonus, rodičovský dôchodok v priemernej výške 306 eur. Osemstotisíc dôchodcov to malo vyplatené a vy im ho idete na hulváta zobrať? Hoci ste sľúbili, že nebudete znižovať sociálny štandard, že ľuďom nebudete brať to, čo už majú. To sú vaše slová. Slová pred voľbami, sľuby pred voľbami. A zrazu, realita, na hulváta podvediete... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2014-01-29):
Kolegyne, kolegovia, prerušujem rokovanie o tomto bode programu a zajtra budeme pokračovať v mimoriadnej schôdzi o 9.00 hod. Želám vám ešte pekný večer. (Prerušenie rokovania o 19.07 hod.)
Tomáš, Erik, poslanec NR SR (2020-02-25):
Vážený pán predseda, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Bugár, Béla, podpredseda NR SR (2018-10-22):
Pani poslankyňa Kaščáková.
Bugár, Béla, podpredseda NR SR (2011-07-12):
Prezentujme sa a hlasujme o tomto návrhu. (Hlasovanie) Prítomných 142 poslancov, za 79, zdržalo sa 63 poslancov. Konštatujem, že tento návrh sme chválili. Nech sa páči.
Laššáková, Jana, podpredsedníčka NR SR (2015-09-23):
Pekné popoludnie. Panie poslankyne, páni poslanci, pokračujeme v popoludňajšom rokovaní piateho dňa 54. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 434/2010 Z. z. o poskytovaní dotácií v pôsobnosti ministerstva kultúry (tlač 1699). Pán minister kultúry Marek Maďarič už zaujal miesto určené pre navrhovateľov aj spravodajca Ján Senko je už na mieste. Do rozpravy je ešte ústne prihlásený poslanec Jozef Viskupič, ktorému teraz odovzdávam slovo. Nech sa páči, pán poslanec. (Pokračovanie rokovania o vládnom návrhu zákona, ktorým sa mení zákon č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení neskorších predpisov a ktorým sa menia a dopĺňajú niektoré zákony, tlač 1699.)
Laššáková, Jana, doterajšia podpredsedníčka NR SR (2016-03-23):
Pán poslanec Peter Krupa.
Paška, Pavol, predseda NR SR (2013-05-22):
(Hlasovanie.) 147 prítomných, 80 za, 1 proti, 66 sa zdržalo. Návrh sme schválili.
Šeliga, Juraj, podpredseda NR SR (2020-09-22):
Ďakujem. Pán poslanec Hus.
Viskupič, Jozef, poslanec NR SR (2014-03-25):
Ďakujem. Čiže ak tomu správne rozumiem, tak sa bavíme o dvoch právoplatných odsúdeniach za korupciu. Zároveň si spomínal, že prišlo k odkladu výkonu trestu len na základe toho, že do toho mohol vstúpiť minister, čím sa teda stala zmena z uzatvoreného prípadu na prípad živý. A vy, aj všetci tu sa pýtame na tie dôvody, čiže doteraz je to ako keby bez udania dôvodu, na základe ktorého minister konal. Ja som spomínal, že týka sa to pána Olejníka, ty si uvádzal F. O., ktorý bol poslancom za SMER, HZDS, SNS a Slobodné fórum v miestnom zastupiteľstve a vzal úplatok. O tom rozhodli dva súdy. Minister za SMER ho odložil, výkon jeho trestu, čiže nenastúpil do väzenia. Poslanci SMER-u, aj šéf výboru ústavnoprávneho toto obhajuje a ja sa teda pýtam, kde tie pochybenia tých súdov naozaj boli? Ty sa na to pýtaš a stále nedostávame odpoveď. Teda pýtam sa inak. Čo, preboha živého, tento človek vie a na koho to vie, keď sa v jeho prípade musí exponovať aj sám minister. Jediné, čo sa mi javí z tejto situácie, keďže súdy pravdepodobne nepochybili, keďže sa tie dôvody nevieme dozvedieť, tak súdy pochybili len v jednom prípade, že odsúdili a trvali a následne potvrdili odsúdenie tohto človeka za korupciu a minister uznal iba ten dôvod, že toto je nejaký chránenec strany SMER a spoluvládcov z minulého obdobia HZDS a SNS a potrebuje ministerskú ochranu, lebo by mohol to, čo vie a na koho to vie, začať rozprávať. Nič iné mi z tohto prípadu zatiaľ nevychádza. A je pre mňa naozaj dehonestujúce, že Národná rada sa musí zaoberať prípadom jedného korupčníka, ktorý má dávno sedieť. Ďakujem.
Saloň, Marián, poslanec NR SR (2020-12-09):
Ďakujem veľmi pekne. Pani kolegyňa, ďakujem za vaše vecné vystúpenie. Chvíľu som rozmýšľal, či nepatríte aj do nášho opozičného tábora, keď ste začali s takou (povedané so smiechom) objektívnou kritikou do vlastných radov. Ale viete, to je ten paradox, že aj tento ústavný zákon keď prejde, tak Ústavný súd už nebude vedieť posúdiť jeho ústavnosť, resp. protiústavnosť, pretože ste odňali kompetenciu Ústavného súdu. Ale k veci. Spomínali ste vo vašom vystúpení, že oceňujete to, že parlament dostane možnosť sa vyjadriť k tomu, či predĺžiť, alebo nepredĺžiť núdzový stav. Áno, ale až po 20, do, po 20 dňoch. Čiže je nám to viac-menej na dve veci. A preto to, čo som navrhoval, aj keď vystupoval pán poslanec Dostál, síce na mňa nereagoval, ale som mu hovoril, skúste porozmýšľať potom nad tým, že nech vláda najneskôr 7 dní pred skončením riadneho núdzového stavu rozhodne o predĺžení a parlament dostane 7 dní ešte počas trvajúceho z toho klas... núdzo... pôvodného núdzového stavu možnosť sa vyjadriť, či súhlasí, alebo nesúhlasí s takýmto predlžením. Aj dnes platí, že Národná rada je zvolaná do 7 dní od predloženia návrhu na zvolanie schôdze. Čiže je našou povinnosťou do tých 7 dní prísť. Tak dajme tomu logiku, a nech ten parlament v tom procese má nejaké opodstatnenie, lebo takýmto spôsobom sme len štatisti, lebo ak fakt dôjde k tomu, že predĺži sa o 14 dní, no tak načo nám bude schvaľovať to na 19. deň. V tom nevidím tú logiku. A keď ste spomínali niektoré okolité štáty. Áno, je pravda, ale napríklad zoberte si také Rakúsko. Môž... Teraz neviem, či som si to dobre pamätal, či si to dobre pamätám, v Rakúsku počas núdzového stavu nebol obmedzený zákaz zhromažďovania. Prečo to nedovolili u nás?
Tomáš, Erik, poslanec NR SR (2021-06-29):
Dámy a páni, veľmi stručne si dovolím uviesť tento návrh a využiť ten, poslednú minútu alebo posledné dve do obednej prestávky aj preto, lebo o tejto téme už bolo povedané hádam všetko aj na tejto schôdzi. Našou novelou zákona chceme dosiahnuť to, aby od 1. septembra, teda od začiatku nového školského roka, naďalej pokračovali tzv. obedy zadarmo, respektíve dotácie na obedy pre žiakov, pre všetkých žiakov základných škôl a pre všetkých, pre všetky deti posledného ročníka materských škôl, tak ako to bolo navrhnuté a ako to funguje ešte aj v tejto chvíli, keď sme to presadili v roku 2019. Tie výsledky sú naozaj skvelé, o 25 percent detí viac sa dostalo k teplému obedu, zlepšila sa školská dochádzka, keďže dochádzka, respektíve výber obeda je naviazaný na školskú dochádzku, respektíve dochádzku do škôlky a, samozrejme, zlepšila sa socializácia chudobných detí medzi tie, medzi tie z bohatších rodín. Potvrdili sa výsledky z praxe zo škandinávskych krajín a už aj samosprávy, ktoré na úvod frflali, lebo chápem, že mali s tým veľké náklady, povedali, že teraz už sú pripravené a jednoducho je to dobré opatrenie, pretože dobre funguje. Tým, čo ste urobili, ste vlastne pripravili o túto dotáciu 450-tisíc detí. Máte šancu to napraviť hlasovaním o našej novele zákona. Ďakujem pekne.
Hlina, Alojz, poslanec NR SR (2012-05-10):
Ďakujem veľmi pekne. Ja znova, teda druhýkrát, ja si robím tú prípravu na zajtra o tom programovom vyhlásení a len z toho, čo si všimnem a čo súvisí s tým, čo hovoril kolega, naozaj rómska problematika dostala dôstojné posledné a predposledné miesto v programovom vyhlásení. Je naozaj znakom silného záujmu o túto tému. Ale nielen to. Počúvajte pozorne, čo zacitujem. Citujem teda: „Stratégia inklúzie marginalizovaných rómskych komunít sa bude realizovať najmä prostredníctvom lokálnych stratégií komplexného prístupu a lokálnych partnerstiev sociálnej inklúzie.“ Preboha, kto toto napísal? Tomu nikto nerozumie. Však tomu nerozumie ani pán Poliačik a ten už rozumie všetkému. Takže... (Smiech v sále.) Naozaj, v dobrom sa pýtam, lebo naozaj je to náročné. A ten, kto to napísal, ten by podľa mňa mal odísť. Lebo čo to spôsobuje? Že všetky tieto krasorečnenia tu dlhé roky vypisujeme, nikto im nerozumie, nikto im nerozumie. Keďže nikto im nerozumie, tak pre istotu nič neurobia, aby nevyzerali za blbých, a potom to tak vyzerá, ako to vyzerá. Proste za dvadsať rokov sa s ničím nič neurobí. Problém sa nerieši, iba narastá. Choďte niekto, to som už tu čítal, vlastne toto, čo som čítal, povedať pánovi Dobrovodskému do Malaciek a počkajte, kam vás pošle. No to by ma fakt zaujímalo. A ešte teda vítam pána premiéra a chcem povedať, že ruším monopol Coca-Coly v parlamente a nastupuje Pepsi-Cola. Ďakujem pekne.
Drdul, Dominik, poslanec NR SR (2022-12-05):
Ďakujem pekne za slovo. Podľa mňa by bolo mimoriadne vtipné, keby teda novela prejde a jej navrhovatelia v budúcnosti neprejdu.
Mikloško, Jozef, poslanec NR SR (2015-05-29):
Ďakujem za všetky tri poznámky. K dvom poznámkam sa vyjadrím. To, že je veľká byrokracia, to tu všetci cítime, bohužiaľ. Ja som vždy kritizoval socializmus aj za to, že na Akadémii, na vysokých školách bolo treba stále písať správy a dotazníky a neviem čo všetko, bolo to hrozné. Prišli nové časy, omnoho lepšie počítače, internet a tak ďalej, ale tá byrokracia pokračuje, je možno ešte aj omnoho väčšia. Podľa mňa to prichádza z Európy. Keď chcete z Európskej únie nejaký projekt a musíte to vyplniť, je to katastrofa. Naše inštitúcie, keď je možné, žiadajú nejaký projekt, vždy vám dajú desať strán plus desať príloh a tak ďalej. Byrokracie je hrozná vec, bohužiaľ. Druhá poznámočka je, ešte sme tu snáď zabudli, napríklad v Amerike poznám prípad, že niekto si na voľby požičal, tam je možnosť si, samozrejme, požičať. Tí ľudia to môžu od neho žiadať, ale nemusia. Pána Lyndona LaRouchea, ktorý bol sedemkrát kandidátom na amerického prezidenta, si požičal peniaze, mal názory, ktoré nesedeli v politike. Hneď deň po voľbách, kde dostal veľmi dobré, zaujímavé percentá, tak 10-tisíc ľudí, ktorí mu požičali, sa opýtalo 10-tisíc agentov, či to chcete vrátiť. Desať z nich povedalo, že chce vrátiť, oni mu zmrazili na druhý deň všetky kontá, nemohol vrátiť, zavreli ho na 15 rokov do basy, z ktorých päť si odsedel. Volebné pôžičky, čo s nimi, keď si ja požičiam na volebnú kampaň a teraz vlastne buď to neviem vrátiť, alebo to nechcem vrátiť, alebo to nevrátim. Toto nie je asi riešené ani v starom, ani v novom volebnom zákone. To už je ďalšia téma do diskusie. Ďakujem.
Vašečka, Richard, poslanec NR SR (2017-04-07):
Ďakujem veľmi pekne za slovo. Chcem citovať § 34 rokovacieho poriadku. Podanie procedurálneho návrhu poslancov sa začína podaním návrhu k spôsobu prerokúvania veci. Chcem požiadať a navrhnúť, aby predsedujúci schôdze, ktorýkoľvek, predchádzajúci, teraz nasledujúci, aby dbali na dodržiavanie slušnosti v sále i v prípade členov vlády aj samotného premiéra. Odôvodnenie: To, čo robil pán premiér, je nielen neslušné, ťažko na to nájdem slovo, aby som sám nebol neslušný, pre mňa je to absolútne za čiarou. Trikrát verejne uraziť ženu je absolútne zlyhanie. (Reakcie z pléna a potlesk.)
Pellegrini, Peter, predseda NR SR (2023-12-20):
Prezentujme sa a hlasujme o návrhu pána poslanca Tankóa. (Hlasovanie.) Prítomných 79 poslancov, proti 79. Tento návrh sme neschválili.
Laurenčík, Milan, poslanec NR SR (2017-03-24):
Ďakujem za slovo. No nemôžem súhlasiť, že by sme prinášali nejaký zmätok týmto naším návrhom. Ja si myslím, že ľudia ako budú veľmi dobre vedieť, že aj v tieto dni si budú môcť kúpiť potraviny a rôzne iné veci už len vzhľadom k tomu, že počas týchto období je nejaký väčší časový úsek, kde tie obchody budú zatvorené. Takže budú sa určite zaujímať, že kedy si môžu a ako si môžu v týchto dňoch nakúpiť. A čo sa týka toho 1. septembra, my by sme boli samozrejme za to, keby boli aj ďalšie sviatky tie obchody otvorené, takže aj toho 17. novembra. Takže tam si nejako neodporujem. Ďakujem.
Danko, Andrej, predseda NR SR (2019-03-27):
Poslanec Madej.
J. Pataky, poslanec: (2003-10-23):
Z. Martináková, podpredsedníčka NR SR: Hovoríte o pozmeňujúcom návrhu pani poslankyne Bollovej. Pani poslankyňa, súhlasíte s takýmto postupom? (Reakcia z pléna.) No ale to hlasovanie nie je úplné.
Jurčík, Ľudovít, poslanec NR SR (2010-12-01):
Ďakujem. Veľa už povedali predo mnou pán Matovič a pán Brocka. Ja mám taký možno trošku iný pohľad na vec, alebo trošku doplním. Spomínali ste, pán Muňko, že bude trvať desiatky rokov, kým sa dostanú dôchodcovia na úroveň okolitých štátov. Myslíte, predpokladám tých štátov, ktoré sú na západ od našej hranice. Zabúdate na jednu vec, že štyridsať rokov tu komunisti vládli natvrdo, no a ďalšie roky to tu ovplyvňujú, asi to niekto musí zaplatiť. Jednoducho, nemožno donekonečna si myslieť, že zrazu nejakým šibnutím čarovného prútika sa tu niečo udeje. Do konca alebo, pardon, do začiatku druhej svetovej vojny Československo patrilo medzi desiatku najlepších krajín na svete. Kam sme sa dostali od vojny po zmene režimu? Kam? Kto to spôsobil? Niekto to zaplatiť musí. Samozrejme, tie milióny, možno by ste mohli hľadať v minulosti v Sociálnej poisťovni, tam tiež boli spôsoby niektoré, ktoré, dá sa povedať, neboli zrovna najšetrnejšie, ale to je na inú debatu. No a spomínali ste, že len 47 % priemernej mzdy je výška dôchodku priemerná. No tak pokiaľ ja viem, tak Medzinárodná organizácia práce je viac-menej spokojná s tým, keď to bude aspoň 45. Čiže už by sme to splnili. A v konečnom dôsledku, neverte tomu, že nechceme tým dôchodcom dať peniaze, len má to jeden malý háčik. Treba povedať, že odkiaľ, resp. kto zoberie za to zodpovednosť, keď sa bude tento štát stále a stále viac zadlžovať. Jednoducho to nejde. No a keď pôjde, tak potom dáme, veď to je úplne jednoduché. Z dlane sa chlp nedá vytrhnúť. Ďakujem.
Fecko, Martin, poslanec NR SR (2014-05-13):
Ďakujem pekne. Pán kolega, ja by som zareagoval len na jedno tvoje vyjadrenie, ktoré si povedal, že áno, niekto sa zastrešuje 2 miliónmi ľudí a vlastníkov. Tiež by ma veľmi zaujímalo, skade to má kolega, ktorý sa takto zastrešil, pretože tento zákon sa nebude týkať spoluvlastníckych podielov. To znamená, pokiaľ má niekto spoluvlastnícky podiel, tak ide mimo tohto zákona, keď si ho bude kupovať. To je to predkupné právo, ktoré tam má ten spoluvlastník, že musí ísť a tie predkupné práva sú ešte, samozrejme, v tých urbariátoch. To znamená, tento sa bude iba to, čo je iba v jednej jednine, a ja neverím, že na Slovensku máme 2 milióny vlastníkov, ktorí majú jednu jedninu, tomu neverím. To znamená, v takomto duchu by to bolo, je na škodu, že tu kolega neni, pretože tie 2 milióny, to nie sú títo, lebo to sú väčšinou spoluvlastníci, ako to bolo hovorené. A keď si povedal, čo sa týka toho Obchodného zákonníka a týchto vecí. Áno, pozmeňovák mám, 21 bodov je tu pripravených. To znamená, je tu, aj som niektoré predstavil vo svojej rozprave. To znamená, dávame konkrétne veci, ktoré by sme chceli, aby išli, a uvidíme, ako sa k tomu vládni poslanci, respektíve ostatní postavia. Ďakujem pekne.
Laššáková, Jana, podpredsedníčka NR SR (2013-06-20):
Vážené pani poslankyne, vážení páni poslanci, keďže je štvrtok, podľa zákona o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hodiny 21 otázok na predsedu vlády a na členov vlády 26 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády Roberta Fica, aby oznámil, kto z členov vlády bude odpovedať na otázky za neprítomných členov vlády. Nech sa páči, pán premiér, máte slovo.
V. Veteška, podpredseda NR SR: (2003-04-09):
Teraz dávam slovo spravodajcovi, ktorého určil navrhovaný gestorský výbor pre zdravotníctvo poslancovi Milanovi Gaľovi. Máte slovo, pán poslanec.
Janiš, Stanislav, poslanec NR SR (2011-03-30):
Pán predsedajúci, dajte, prosím, hlasovať o tom, že Národná rada prideľuje predložený návrh zákona ústavnoprávnemu výboru a Výboru Národnej rady pre hospodárstvo, výstavbu a dopravu aj ako gestorskému výboru a že určené výbory návrh zákona prerokujú v druhom čítaní vo výboroch a v gestorskom výbore ihneď.
B. Bugár, podpredseda NR SR: (2006-02-02):
Nech sa páči, môžete odpovedať.
Mihál, Jozef, podpredseda vlády a minister práce, sociálnych vecí a rodiny SR (2010-12-02):
Ďakujem. Vážený pán predsedajúci, vážené panie poslankyne, vážení páni poslanci, milí návštevníci na balkóne, milí študenti, pán poslanec, Ministerstvo práce, sociálnych vecí a rodiny Slovenskej republiky v súvislosti s riešením následkov povodní, ktoré v tomto roku tak mohutne a tragicky ovplyvnili životy mnohých občanov Slovenskej republiky, ale aj na podporu predchádzania ich vzniku, reagovalo už v septembri prostredníctvom novely zákona o službách zamestnanosti, ktorú ste schválili v tejto snemovni. Uvedenou novelou sa zaviedlo nové aktívne opatrenie na trhu práce, a to príspevok na podporu zamestnanosti, na realizáciu opatrení na ochranu pred povodňami a na riešenie následkov mimoriadnej situácie. Cieľom tohto opatrenia je podporiť obce alebo samosprávne kraje, ďalej nimi založené alebo zriadené právnické osoby, ako aj právnické osoby, ktoré sú správcom vodných tokov a právnickú osobu založenú štátom, ktorá je správcom odvodňovacích systémov, podporiť tak, aby na účely predchádzania a odstraňovania následkov mimoriadnej udalosti, mohli vytvárať nové dočasné pracovné miesta, na ktoré budú prijímať uchádzačov o zamestnanie. Tento príspevok sa poskytuje na úhradu časti mzdových nákladov na zamestnancov prijatých na práce, ktoré súvisia s realizáciou opatrení na ochranu pred povodňami a s riešením následkov mimoriadnej situácie, kde z prostriedkoch Európskeho sociálneho fondu a zo štátneho rozpočtu sa zamestnávateľovi, čiže napríklad obci, uhradí 95 % z celkovej ceny práce prijatého zamestnanca. Ďalej sa príspevok poskytuje zamestnávateľovi, ktorým je obec, aj na úhradu časti nákladov na pracovné náradie potrebné na prevencie alebo na odstraňovanie následkov mimoriadnej situácie v sume maximálne 40 eur na jedno pracovné miesto. Ako som už spomínal, tento príspevok je financovaný zo zdrojov Európskeho sociálneho fondu a spolu financovaný zo štátneho rozpočtu, pričom tá schéma je teda taká, že z ceny práce 85 % sa uhradí z Európskeho sociálneho fondu, 10 % z prostriedkov štátneho rozpočtu a len 5 % musí uhradiť obec alebo vyšší územný celok zo svojich prostriedkov na úhradu mzdy a odvodov za takéhoto zamestnanca. Tento príspevok, pokiaľ ide o Európsky sociálny fond, je realizovaný prostredníctvom národného projektu, na ktorý bola vyčlenená suma 42,5 mil. eur na roky 2010 až 2013. Predpokladáme, že prostredníctvom tohto príspevku sa ročne podporí približne 5 tis. pracovných miest vytvorených na tento účel. Ešte malá štatistika. Od nadobudnutia účinnosti tohto opatrenia, to znamená od 23. septembra 2010 bolo k 15. novembru 2010, čerstvejšie údaje bohužiaľ nemám, čiže k 15. novembru 2010 bolo podaných 29 žiadostí od obcí na vytvorenie 210 pracovných miest pre uchádzačov o zamestnanie v celkovej sume 611 tis. eur. Z toho už bolo uzatvorených 14 dohôd, zatiaľ na 108 pracovných miest, v sume 302 tis. eur. Najviac pracovných miest bolo podporených v okresoch Košice-okolie 32 a ďalej v okrese Prievidza 31. Ak sa nemýlim, v tomto prípade v okrese Prievidza ide o mesto Handlová. Toľko moja odpoveď. Ďakujem za pozornosť. (Potlesk.)
Bublavý, Dušan, poslanec NR SR (2011-07-06):
Ďakujem pekne za slovo. Vážený pán predsedajúci, vážený pán minister, vážené kolegyne, kolegovia, dovoľte mi, aby som upozornil na skutočností z pohľadu samosprávy. Obce a mestá nemajú k dispozícii voľné finančné prostriedky, aby mohli prefinancovať náklady spojené so sťahovaním a vybudovaním náhradných bytov. Zarazila ma skutočnosť, že je, do oprávnených nákladov podľa odsekov 1 až 3 sa nezahŕňajú náklady na pozemok, inžiniersku činnosť, expertízne posudky, výstavbu garáže, výstavbu nebytového priestoru a ani náklady nesúvisiace s účelom dotácie. Tento zákon do značnej miery obmedzuje čerpanie finančných nákladov na výstavbu náhradných bytov. Náklady na výstavbu sa diametrálne líšia v jednotlivých regiónoch, preto si myslím, že by bolo spravodlivé, že pokiaľ budú predložené doklady o nákladoch na výstavbu oprávnené, mali by byť preplatené v plnej výške bez ohraničenia možného maximálneho čerpania. Zároveň si myslím, že by malo byť umožnené zálohové plnenie, aby obce neboli zadlžené prefinancovávaním akcie. Takýmto spôsobom financovania by sa omnoho zjednodušil spôsob preplácania a obce by nemuseli ostať v neistote, či im budú finančné náklady preplatené, alebo nie. Na základe skutočností, ktoré som spomenul, musím konštatovať, že znova obce a mestá ťahajú horúce zemiaky z pahreby za štát. Taká je realita z môjho pohľadu. Ďakujem za pozornosť.
Kéry, Marián, poslanec NR SR (2017-04-06):
Pani poslankyňa Zemanová, trinásťčlenná akreditačná komisia odporučila ministerstvu práce, sociálnych vecí a rodiny odobrať akreditáciu zariadeniu Čistý deň. Nastalo správne konanie. V tomto správnom konaní ministerstvo okrem iného zriadilo kontrolnú pracovnú skupinu zloženú z troch členov. Jeden, predseda JUDr. Karel Molin, zamestnanec ministerstva práce, sociálnych vecí a rodiny, a ďalší dvaja členovia, Zuzana Jusková za VÚC Košice a Peter Kulifaj, predseda Slovenskej komory sociálnych pracovníkov, teda obaja nie sú zamestnanci ministerstva práce, sociálnych vecí a rodiny. A táto kontrolná skupina síce zistila pochybenia, ale nie také, pre ktoré akreditačná komisia odporučila odobratie akreditácie. A aj kvôli tomu ministerstvo práce, sociálnych vecí a rodiny sa rozhodlo neodobrať resocializačnému stredisku Čistý deň akreditáciu. A ešte budem, ak stihnem, predseda tej kontrolnej skupiny Karel Molin vyzval tých dvoch členov, aby podpísali verziu protokolu, a pán Kulifaj, Peter Kulifaj odpovedá: „Toto sem asi celkom nepatrí, no ak by si náhodou pri prezentovaní výsledkov kontroly rád zohľadnil názor členov kontrolnej skupiny na záverečný verdikt, nie právny, tak ako sociálny pracovník by som ich v systéme nechal, by som ich v systéme nechal. Budem čakať na termín pre podpis protokolu.“ Podpísaný Peter Kulifaj. Ďakujem.
Bugár, Béla, podpredseda NR SR (2019-01-30):
Pán poslanec Dostál, nech sa páči, ešte môžte reagovať na faktickú, teda nech sa páči.
Blanár, Juraj, poslanec NR SR (2020-07-24):
Ctená snemovňa, dámy a páni, máme za sebou maratón a dovoľte mi, aby som vám poďakoval za tú diskusiu. Akokoľvek mohla byť ostrá, ale myslím si, že je to naša povinnosť, aby sme o tom diskutovali. V prvom rade chcem ale poďakovať poslancom, ktorí boli predkladateľmi tohto návrhu a vystupovali a dopĺňali všetky tie veci, ktoré sme naznačili v tom našom zdôvodnení. Ale aj chcem poďakovať ostatným, ktorí sa nepripojili, ale napriek tomu vystupovali. A ja viem, že vy ste rozhodnutí, napokon to bolo povedané už ústami viacerých z vás, chcem predsa len povedať, že odvolávanie pána Matoviča za diplomovú prácu nebolo to hlavné. Mali sme tam uvedených viacej bodov a tie boli doplnené a dostatočne zdôvodnené. Avšak potvrdením, že to malo opodstatnenie, sú vystúpenia minimálne dvoch vašich koaličných kolegov. A pre mňa určite bol pozoruhodný a myslím si, že dôležité alebo pozoruhodné a dôležité vystúpenie pána ministra Mičovského. A ten vám nastavil zrkadlo úplne jasne. A ja budem citovať, čo povedal: „Kolegovia z koalície nie sú úprimní a mali by byť úprimnejší.“ Ten povedal, že ten dôvod je. Ale povedala to aj pani kolegyňa Cigániková, ktorá už tu ani nie je, tiež vám nastavila to zrkadlo. A to je pre mňa aj zdôvodnenie, že sú tu ľudia medzi vami, ktorí sa vedia zahanbiť. Takže je to na vás a ja len chcem povedať, že napriek tomu, že vyslovíte dôveru vášmu premiérovi Igorovi Matovičovi, je dôležité, že tu bolo množstvo argumentov, ktoré si mohli vypočuť aj tí, ktorí nás sledovali či už cez médiá, cez kamery, alebo cez vysielanie priamo z Národnej rady Slovenskej republiky. Takže ešte raz všetkým ďakujem za túto diskusiu.
Fecko, Martin, poslanec NR SR (2014-03-26):
Ďakujem pekne. Pán kolega, ďakujem, že predkladáš takúto novelu zákona. Ja nie som nejaký automobilový profesionál, ale to číslo 130-, 160-tisíc podvedených občanov každý rok, to ma trošku zatriaslo. Je to riadne kvantum našich ľudí, ktorých, myslím si, že mali by sme chrániť. Je veľa oblastí u nás na Slovensku, resp. opýtam sa, koľko oblastí na Slovensku máme takých, kde nemáme robiť poriadok. Asi by sme nenašli ani jednu z ľudských činností u nás na Slovensku. Myslím si, že ak sú nejaké výhrady, pretože sme opoziční, som si toho vedomý, myslím, že prvé čítanie je tu na to, aby sa vôbec nastolil problém, a v druhom by sa dalo vykreovať. Takže myslím si, že všetky pozmeňujúce by si, myslím, že aj akceptoval, pokiaľ by mali zlepšiť účinnosť tohto zákona. Ale mne sa v tvojom pozmeňováku páči aj to, že okrem toho, že identifikujeme toho, kto to urobí, rovnako sa bude trestať aj ten, kto vyhotoví, obstará sebe alebo inej osobe technické prostriedky v úmysle sfalšovať alebo zmeniť a tak ďalej. To znamená, že nie iba ten, ale aj ten ďalší, ktorý je ako spolupáchateľ. Takže myslím, že je to podľa môjho, teda nie až tak právnického vzdelania veľmi dobre tiež kreované. Takže pokiaľ sú nejaké výhrady, tak v druhom čítaní, páni kolegovia, by sa to dalo opraviť. Ďakujem pekne.
Pellegrini, Peter, predseda NR SR (2023-11-15):
Pani poslankyňa, na vaše vystúpenie dve faktické poznámky. Sme síce už po časovom limite, ale navrhujem, aby sme ešte tieto dve faktické vybavili a ukončili vaše vystúpenie na komplet. Nech sa páči, pán poslanec Kalivoda.
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 138 poslancov, za 83, proti žiadny, zdržalo sa 55. Konštatujem, že sme tento návrh schválili. Nakoľko je 13.16 h, ubehla... (Reakcia spravodajcu Mičovského.) Už odchádzajú preč poslanci. Teraz je pätnásťminútová prestávka. (Prerušenie rokovania o 13.16 hodine.) (Pokračovanie rokovania o 13.32 hodine.)